Vi var veldig fornøyd med vår første opplevelse med Airbnb. Det var et romslig og vakkert hjem vi fikk helt for oss selv, ganske sentralt i Oslo. Når man reiser med tre større barn, er plass essensielt. Hos Marthe hadde vi tre soverom og to bad, kjøkken og to stuer, kort sagt alt vi trengte. Uteplassen er også veldig pen, men vi var mye på farten og det regnet. Marthe var hyggelig og hjelpsom. Vi kom ganske sent, men hun kom likevel, låste oss inn og viste oss rundt. Parkering kan være en utfordring, men hun hadde lånt en parkeringsplass til oss i helga, så det var helt supert.